b'\n_START_ARTICLE_\nSerozna teko\xc4\x8dina\n_START_PARAGRAPH_\nSerozna teko\xc4\x8dina je vod\xc3\xa9na, prozorna, rumenkasta teko\xc4\x8dina, ki vsebuje beljakovine in se normalno nahaja v majhnih koli\xc4\x8dinah v seroznih votlinah (npr. potrebu\xc5\xa1ni\xc4\x8dna (peritonealna) votlina, perikardialna votlina, poprsni\xc4\x8dna (plevralna) votlina). Tako je poimenovana, ker spominja na serum. Izlo\xc4\x8dajo jih serozne \xc5\xbeleze._NEWLINE_Normalna serozna teko\xc4\x8dina je prisotna v seroznih votlinah pri zdravem posamezniku. Bolezensko pa lahko pride zaradi fizikalnih dejavnikov, kot sta hipoproteinemija ali povi\xc5\xa1an venski tlak, do tako imenovanega transudata, efuzije serozne teko\xc4\x8dine z nizko gostoto, na primer v poprsni\xc4\x8dno votlino. Nabiranje prekomerne serozne teko\xc4\x8dine v trebu\xc5\xa1ni votlini povzro\xc4\x8di trebu\xc5\xa1no vodenico._NEWLINE_Pride lahko tudi do vnetja serozne teko\xc4\x8dine, \xc4\x8de v serozno votlino vdrejo povzro\xc4\x8ditelji. \xc4\x8ce gre za gnojno vnetje, postane serozna teko\xc4\x8dina zaradi prisotnosti vnetnih celic motna.'